Ministru kabineta noteikumu projekta

# **„Par Ministru kabineta 2006.gada 7.marta noteikumu Nr.189 „Noteikumi par valsts aģentūras „Latvijas Nacionālais akreditācijas birojs” sniegto publisko maksas pakalpojumu cenrādi” atzīšanu par spēku zaudējušiem”**

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Par Ministru kabineta 2006.gada 7.marta noteikumu Nr.189 „Noteikumi par valsts aģentūras „Latvijas Nacionālais akreditācijas birojs” sniegto publisko maksas pakalpojumu cenrādi” atzīšanu par spēku zaudējušiem” (turpmāk – noteikumu projekts) ir izstrādāts saskaņā ar Likuma par budžetu un finanšu vadību 5.panta devīto daļu.  Ministru kabineta noteikumu projekts izstrādāts, lai izpildītu Koncepcijas par normatīvo aktu sakārtošanu saistībā ar eiro ieviešanu Latvijā (Ministru kabineta 2012.gada 27.jūnija rīkojums Nr.282) 3.pielikuma 541.punktā minēto uzdevumu, proti, Ekonomikas ministrijai izstrādāt Ministru kabineta noteikumu projektu „Par ministru kabineta 2006.gada 7.marta noteikumu „Noteikumi par valsts aģentūras „Latvijas Nacionālais akreditācijas birojs” sniegto publisko maksas pakalpojumu cenrādi” atzīšanu par spēku zaudējušiem””. |
| 2. | Pašreizējā situācija un problēmas | Nacionālās akreditācijas institūcijas – LATAK sniegto akreditācijas pakalpojumu cenrādi pašreizējā juridiskā statusā, saskaņā ar LATAK darbību reglamentējošiem normatīviem aktiem, apstiprina sabiedrības ar ierobežotu atbildību Standartizācijas, akreditācijas un metroloģijas centrs” (turpmāk – SIA SAMC) valde.Ministru kabineta 2006.gada 7.marta noteikumi Nr.189 „Noteikumi par valsts aģentūras „Latvijas Nacionālais akreditācijas birojs” sniegto publisko maksas pakalpojumu cenrādi” (turpmāk – noteikumi Nr.189) noteica nacionālās akreditācijas institūcijas kā valsts aģentūras „Latvijas Nacionālais akreditācijas birojs” sniegto publisko maksas pakalpojumu cenrādi. Noteikumi Nr.189 faktiski nav spēkā un līdz ar to ir zaudējuši aktualitāti ar 2009.gada 1.janvāri, kopš izpildīts 2008.gada 7.oktobra Ministru kabineta rīkojums Nr.591„Par valsts aģentūras „Latvijas Nacionālais akreditācijas birojs” reorganizāciju”, nosakot LATAK funkciju nodošanu Metroloģijas un akreditācijas valsts aģentūrai (turpmāk – MAVA). Saskaņā ar 2009.gada 29.maija Ministru kabineta rīkojumu Nr.351 „Par Metroloģijas un akreditācijas valsts aģentūras likvidāciju un tās funkciju nodošanu SIA „Latvijas standarts””, ar 2009.gada 1.jūliju LATAK funkcijas un uzdevumus veic sabiedrības ar ierobežotu atbildību Standartizācijas, akreditācijas un metroloģijas centrs” (turpmāk – SIA SAMC) struktūrvienība LATAK.  Kopš 2009.gada 1.jūlija Latvijas Nacionālā akreditācijas institūcija LATAK ir valsts SIA SAMC struktūrvienība un ņemot vērā LATAK juridiskā statusa maiņu, kopš 2009.gada 1.janvāra attiecībā uz LATAK vairs nepiemēro valsts aģentūru darbību reglamentējošās normas.  LATAK darbības principus pirmkārt nosaka likums „Par atbilstības novērtēšanu”, no likuma izrietošie Ministru kabineta noteikumi, Eiropas Parlamenta un Padomes 2008.gada 9.jūlija Regula (EK) Nr.765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr.339/93, kā arī pakārtoti ir saistoši komercdarbību reglamentējošie likumi un normatīvie akti, kas nosaka arī t.sk. valsts SIA komercdarbības principus.  Izvērtējot pašreizējo situāciju, lai varētu arī turpmāk nodrošināt LATAK kā nacionālās akreditācijas institūcijas darbību, saglabājot un attīstot izveidoto akreditācijas sistēmu, paaugstinot tās prestižu, piesaistot nepieciešamo jomu augsti kvalificētus speciālistus, LATAK ir izvērtējis akreditācijas pakalpojumu cenas, kuras netika mainītas pēdējo septiņu gadu laikā un pēc konsultācijām ar Latvijas Nacionālo akreditācijas padomi secināja, ka tās ir nepieciešams paaugstināt, arī lai pietuvinātu ES valstu vidējam līmenim.  Ņemot vērā nacionālās akreditācijas institūcijas – LATAK darbību reglamentējošos normatīvos aktus, pašreizējā juridiskā statusā, LATAK sniegto akreditācijas pakalpojumu cenrādi apstiprina SIA SAMC valde. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projekta mērķis ir saskaņot normatīvo aktu prasības, novēršot neatbilstības, kā arī atzīt par spēku zaudējušus noteikumus Nr.189. |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | LATAK cenu politika arī turpmāk tiks veidota atbilstoši LATAK juridiskajam statusam. Saskaņā ar Ministru kabineta 2012.gada 4.jūnija rīkojumu Nr.246 apstiprināto Valsts kapitāla daļu pārvaldības koncepciju un ar Ministru kabineta 2012.gada 4.jūnija rīkojumu Nr.245 apstiprināto Publisko personu komercdarbības koncepciju, kā arī ņemot vērā 2013.gada 11.jūnija Ministru kabineta sēdē atbalstīto informatīvo ziņojumu „Par valsts līdzdalības kapitālsabiedrībās izvērtēšanu un ar Ministru prezidenta 2012.gada 19.jūnija rīkojumu Nr.233 izveidotās darba grupas priekšlikumiem turpmākai rīcībai” tiek plānota SIA SAMC restrukturizācija par valsts aģentūru. Līdz ar to LATAK cenas turpmāk tiks noteiktas atbilstoši Publisko aģentūru likumam saskaņā ar kuru aģentūras sniegto maksas pakalpojumu izcenojumus nosaka Ministru kabinets. Tādā veidā tiks nodrošināta arī normatīvā akta prasību saskaņošana ar attiecīgajām iesaistītajām nozares ministrijām. No darba grupas sniegtajiem priekšlikumiem izriet, ka SIA SAMC juridiskā statusa maiņa būs jāveic sešu mēnešu laikā no Publisko personu kapitālsabiedrību un kapitāldaļu pārvaldības likumprojekta spēkā stāšanās. Tādējādi tiek plānots, ka SIA SAMC tiks restrukturizēts par valsts aģentūru līdz 2015.gadam.  Nacionālā akreditācijas padome saskaņā ar tās nolikumu saglabā savus konsultatīvās institūcijas uzdevumus, pamatā konsultējot akreditācijas jautājumos atbilstības novērtēšanas institūcijas reglamentētajā un nereglamentētajā sfērā. Kā viena no Nacionālās akreditācijas padomes tiesībām ir saskaņot akreditācijas pakalpojumu cenas, lai gan Nacionālās akreditācijas padomes lēmumiem ir ieteikuma raksturs.  Saskaņā ar SIA „Standartizācijas, akreditācijas un metroloģijas centrs”, kurš atbilstoši kapitālsabiedrību darbību reglamentējošiem normatīvajiem aktiem ir tiesīgs noteikt sniegto pakalpojumu cenas, sniegto informāciju akreditācijas pakalpojumu cenrādis izstrādāts ņemot vērā nepieciešamās faktiskās izmaksas šāda pakalpojuma tālākai nodrošināšanai profesionālā līmenī. |

*Anotācijas II, III, IV, V un VI sadaļa – Noteikumu projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošina Ekonomikas ministrija |
| 2. | Projekta izpildes ietekme uz pārvaldes funkcijām | Noteikumu projekts neparedz pārvaldes funkciju paplašināšanu |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Noteikumu projekts neparedz jaunu pārvaldes institūciju izveidi |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Noteikumu projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Noteikumu projekts šo jomu neskar |
| 6. | Cita informācija | Nav |

Ekonomikas ministrs D.Pavļuts

Vīza: Valsts sekretārs J.Pūce

17.09.2013. 16:24

890

Šaicāns

67013143, [Edijs.Saicans@em.gov.lv](mailto:Edijs.Saicans@em.gov.lv)